Воайорство
Воайорството (от френския глагол voir, означаващ „виждам“) е изпитване на сексуално удоволствие от наблюдението на друго лице/лица, което/които обикновено е/са голи (или по време на сексуален акт), както и от самия факт, че наблюдаващият е скрит. Практикуването на воайорството приема различни форми, но основната характеристика е недиректното взаимодействие между воайора и наблюдавания (който често не осъзнава, че е наблюдаван), а гледането на действието може да е от различно разстояние, напр: чрез надничане през отвор, в огледало, от някакъв вид прикритие, през закрит прозорец, или от по-далечно разстояние чрез помощни средства, като бинокли и далекогледи. Може да включва заснемана чрез фотоапарат или видеокамера.

Воайорството може да доведе и до мастурбация (преди, по време на или след наблюдаването), свързана със сексуални фантазии относно наблюдавания обект/обекти.

Човешка сексуалност